ZAPISNIK

42. sjednice Vijeća Mjesnog odbora Dubec,

održane 26. studenog 2024.

u prostoru objekta Mjesne samouprave, Rudolfa Ivankovića 34,

s početkom u 18:30 sati

NAZOČNI ČLANOVI VIJEĆA: Dario Marić, Slavica Mišetić, Ivančica Vranješević Ištvanić,  Dora Kolobara, Neven Ivak, Mirela Žumberac, Ante Kolobara

Predsjedava Dario Marić, predsjednik Vijeća.
Zapisnik vodi Slavica Mišetić, potpredsjednica Vijeća.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 42. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 41. sjednice Vijeća, održane 08. listopada 2024. bez izmjena.

Na prijedlog predsjednika Vijeće jednoglasno utvrđuje

DNEVNI RED
1. Financijski plan Mjesnog odbora Dubec za 2025. godinu

2. Plan malih komunalnih akcija Mjesnog odbora Dubec za 2025. godinu

3. Prijedlog radova na održavanju nerazvrstanih cesta na području Mjesnog odbora Dubec – donošenje zaključka

4. Zahtjev za povremeno korištenje prostora mjesne samouprave, Rudolfa Ivankovića 34, za potrebe:

a) Doma za starije osobe Dubrava

b) Domovinski pokret – donošenje zaključka

5. Zahtjev za jednokratno korištenje prostora mjesne samouprave

6. Izbor domara - donošenje zaključka;

7. Prijedlog za postavljanje prometnog zrcala na križanju ulice Rudolfa Ivankovića s Dubečkom ulicom

8. Pitanja, prijedlozi i obavijesti

Ad 1. Financijski plan Mjesnog odbora Dubec za 2025. godinu
U raspravi sudjeluju svi prisutni.
Vijeće jednoglasno donosi 

FINANCIJSKI PLAN

Mjesnog odbora Dubec
za 2025.

Članak 1.

Financijski plan Mjesnog odbora Dubec za 2025. (dalje u tekstu: Plan) sastoji se od:

PRIHODA:








39.950,00 €
RASHODA:








39.950,00 €
	Članak 2.

	Prihodi i rashodi iz članka 1. Plana su:

	

	A) PRIHODI

	KONTO
	NAZIV KONTA
	IZNOS

(€)

	PRIHODI MJESNOG ODBORA UKUPNO
	39.950,00

	6711
	PRIHODI ZA FINANCIRANJE RASHODA POSLOVANJA
	39.950,00

	B) RASHODI

	KONTO
	NAZIV KONTA
	IZNOS

(€)

	RASHODI MJESNOG ODBORA UKUPNO
	39.950,00

	Izvor 1.1. OPĆI PRIHODI I PRIMICI
	15.950,00

	3291
	NAKNADE ČLANOVIMA VIJEĆA MJESNOG ODBORA
	11.950,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	24.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	24.000,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.
Ad 2. Plan malih komunalnih akcija Mjesnog odbora Dubec za 2025. godinu
U raspravi sudjeluju svi prisutni.
Vijeće jednoglasno donosi 

Plan malih komunalnih akcija

Mjesnog odbora Dubec za 2025. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Dubec, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 24.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.

5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Gornja Dubrava u 2025.

Ad 3. Prijedlog radova na održavanju nerazvrstanih cesta na području Mjesnog odbora Dubec – donošenje zaključka
U raspravi sudjeluju svi prisutni.
Vijeće jednoglasno donosi 

ZAKLJUČAK

o prijedlozima radova na održavanju nerazvrstanih cesta

Mjesnog odbora Dubec

Vijeće Mjesnog odbora Dubec predlaže da se u okviru djelatnosti održavanja nerazvrstanih cesta, Plana malih komunalnih akcija Mjesnog odbora Dubec u 2025. izvedu sljedeći radovi:

- asfaltiranje i sanacija ulegnuća radi zadržavanja oborinskih voda na adresi Trg Antuna   

  Mihanovića kbr.1, kč.br. 521/9 (125x7)

- uređenje nogostupa na kč.br. 4499 (put prema školi) u Bulinačkoj ulici

Ad 4. Zahtjev za povremeno korištenje prostora mjesne samouprave, Rudolfa Ivankovića 34, za potrebe:

a) Doma za starije osobe Dubrava

b) Domovinski pokret 
U raspravi sudjeluju svi prisutni.
Vijeće jednoglasno donosi 

ZAKLJUČAK

o povremenom korištenju prostora Mjesnog odbora Dubec

1. Vijeće ne odobrava povremeno korištenje prostora mjesne samouprave na adresi Ulica Rudolfa Ivankovića 34 Domu za starije osobe Dubrava – Zagreb jer ne djeluju na području Mjesnog odbora Dubec.
2. Vijeće odobrava povremeno korištenje prostora  mjesne samouprave na adresi Rudolfa Ivankovića 34 (dvorana ukupne površine 111 m2), bez naknade političkoj stranci Domovinski pokret svaki ponedjeljak od 19:00 do 21:00 h.
Ad 5. Zahtjev za jednokratno korištenje prostora mjesne samouprave
U raspravi sudjeluju svi prisutni.
Vijeće jednoglasno donosi 

ZAKLJUČAK

o jednokratnom korištenju prostora Mjesnog odbora Dubec

1. Vijeće ne odobrava korištenje prostora mjesne samouprave Antoniji Barišić iz Sesveta, Trg Antuna Mihanovića 4, datuma 21. 12. 2024. godine jer su prostorije Mjesne samouprave već zauzete na taj datum.

Ad 6. Izbor domara
U raspravi sudjeluju svi prisutni.
Vijeće jednoglasno donosi 

ZAKLJUČAK

o prijedlogu izbora domara

1. Vijeće predlaže za funkciju novog domara u prostu Mjesne samouprave na adresi Ulica Rudolfa Ivankovića 34 Miru Marića, iz Zagreba, Dubrava 247.

Ad 7. Prijedlog za postavljanje prometnog zrcala na križanju ulice Rudolfa Ivankovića s Dubečkom ulicom
U raspravi sudjeluju svi prisutni.
Vijeće jednoglasno donosi 

ZAKLJUČAK

o prijedlogu za postavljanje prometnog zrcala na križanju ulice 

Rudolfa Ivankovića i Dubečke ulice

1. Vijeće predlaže postavljanje prometnog zrcala na križanju ulice Rudolfa Ivankovića i Dubečke ulice zbog potpune preglednosti vozila. 

2. Navedeno se predlaže jer se na križanju navedenih ulica nalazi automehaničar gdje zbog dosta parkiranih automobila pri izlazu s ulice Rudolfa Ivankovića na Dubečku ulicu dolazi do smanjene preglednosti ostatka prometa Dubečkom ulicom.

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.

Ad 8. Pitanja, prijedlozi i obavijesti
Predsjednik Vijeća Mjesnog odbora Dubec usmeno informira vijećnike kako je poslao tri e-maila mjesnoj samoupravi i gradonačelniku u vezi nabave nove opreme za rad Vijeća, uključujući kompjuter, skener i pisač. Predsjednik već duže vrijeme upozorava nadležne na nemogućnost rada Vijeća zbog zastarjele i nefunkcionalne opreme.
Unatoč brojnim pokušajima da skrene pozornost na ovaj problem, nitko se do sada nije očitovao na njegove e-mailove. Predsjednik izražava duboko nezadovoljstvo zbog ignoriranja potreba Vijeća Mjesnog odbora Dubec, ocjenjujući ovakvo ponašanje gradonačelnika i mjesne samouprave krajnje neodgovornim. “Nitko ne čuje vapaj Vijeća Mjesnog odbora Dubec,” zaključio je predsjednik, ističući kako je nužno hitno riješiti ovaj problem.
Budući da nema dodatnih pitanja predsjednik zaključuje sjednicu.

Dovršeno u 20:00 sati.
KLASA: 024-08/24-003/2271
URBROJ: 251-13-11-5/003-24-2

Zagreb, 26. studenog 2024.

Zapisnik sastavio:

Slavica Mišetić

Potpresjednica Vijeća Mjesnog odbora Dubec

                                                          Predsjednik

                                                                                      Vijeća Mjesnog odbora Dubec

Dario Marić
